open-index/open-wikipedia-markdown huggingface dataset:
The Silent Sun

**The Silent Sun** — ინგლისური პროგრესული როკ-ჯგუფ ჯენესისის სიმღერა და პირველი სინგლი პირველი სტუდიური ალბომიდან *From Genesis to Revelation*. მისი ავტორები არიან ტონი ბენქსი და პიტერ გებრიელი. მათივე თქმით, ასეთი უბრალო სიმღერა სპეციალურად დაიწერა ჯგუფ ბი ჯიზის სტილში, რადგანაც პროდიუსერი ჯონატან კინგი თავად იყო ამ ტრიოს დიდი მოყვარული.

The Silent Sun არის ფოლკ როკისა და პოპ-მუსიკის ნაზავი. მასში გამოიყენება ორკესტრი და ჟღერს საკმაოდ რომანტიკული ლირიკა, რაც მას მკვეთრად განასხვავებს შემდეგი ალბომების სიმღერებისგან. მიუხედავად იმისა, რომ ეს იყო ჯენესისის პირველი წარმატებული სინგლი, იგი არ არის შეტანილი ჯგუფის არც ერთ კრებულში.

## სიმღერების სია
# The Silent Sun
# That's Me

## სქოლიო 
კატეგორია:1968 წლის სინგლები
კატეგორია:ჯენესისის სიმღერები
კატეგორია:2006 წლის სინგლები
The Knife (სიმღერა)

**The Knife** — ინგლისური პროგრესული როკ-ჯგუფ ჯენესისის სიმღერა და სინგლი  ალბომიდან Trespass. მისი საკონცერტო ვერსია ჟღერს ალბომზე *Genesis Live* (1973). სინგლის მეორე მხარეს არის ჩაწერილი სიმღერის მეორე ნაწილი. სინგლი ჯგუფისთვის წარუმატებელი იყო.

## ისტორია 
მიუხედავად კომერციული წარუმატებლობისა, ეს იყო ერთ-ერთი ყველაზე პოპულარული ნომერი კონცერტების დროს და სრულდებოდა ბისზე. ერთ-ერთი ასეთი შესრულებისას, გებრიელი გადმოვარდა სცენიდან და მოიტეხა მუხლი.

უკანასკნელად სიმღერა შესრულდა 1982 წლის 2 ოქტომბრის კონცერტზე, რომელზეც ჯენესისის იმდროინდელ შემადგენლობას შეუერთდნენ პიტერ გებრიელი და სტივ ჰეკეტი.

სინგლის გარეკანზე გამოსახულები არიან გებრიელი, რეზერფორდი, ბენქსი, კოლინზი და სტივ ჰეკეტი. საინტერესოა, რომ სტუდიურ ვერსიაში უკანასკნელი ორი არ უკრავს, მაგრამ სინგლის გამოსვლის დროისთვის ორივე უკვე იყო ჯგუფის სრულუფლებიანი წევრი.

## სიმღერების სია
# The Knife
# The Knife, ნაწილი 2

## სქოლიო 
კატეგორია:1971 წლის სინგლები
კატეგორია:ჯენესისის სიმღერები
კაჟნარი

**კაჟნარი**, *საქორია-კაჟნარი* — არქეოლოგიური ძეგლი ჭიათურის მუნიციპალიტეტის სოფელ კაცხის განაპირას,  მდინარე ყვირილის მარჯვენა მხარეს, დაახლოებით 200-500 მ სიმაღლის პლატოზე, რომელსაც ჩრდილო-დასავლეთის მხრიდან ჩაუდის მდ. კაცხუ­რა, აღმოსავლეღიდან – საკმაოდ ღრმა ღელე, ხოლო სამხრეთით – მდ. ყვირილა. იგი შუა და გვიანდელი აშელის ხანის ნაბინარ-სახელოსნოა.

ტერიტორია ძირითადად წარმოადგენს მოვაკებულ სახნავ ფართობს, რომლის ზედაპირი თითქმის მთლიანად დაფარულია კაჟის სხვა­და­სხვა ზომის ბუნებრივი ნატეხებით, მ. შ. გვხდება ადამიანის ნახელავი იარაღი და წარმოების სხვა ნაშთები. საქორია-კაჟნარზე კაჟის შემადგენელი კირქვის ქანები ნაწილობრივ გაშიშვლებულია. ნიადაგის ხშირმა ხვნა-გადაბრუნებამ კი ხელი შეუწყო კაჟის დამტვრევას და მის დიდ ფართობზე მიმოფანტვას. კაჟი თურონ-სენონის იარუსისაა და ძირითადად მოყავისფრო ან მონაცრისფროა. წარმოების ნაშთები მიწის ზედაპირზე სავარაუდოდ მოხვედრილია ნიადაგის ლოკალური გადარეცხვის გზით – მასალას არ ეტყობა შორ მანძილზე გადაადგილება, ამ პროცესს არც რელიეფი უწყობს ხელს. ძეგლი მიკვლეულია საქართველოს ეროვნული მუზეუმის ს. ჯანაშიას სახელობის სა­ქართველოს მუზეუმის ყვირილის აუზის არქეოლოგიური ექსპედიციის მიერ (1958; ­ხელმძღვანელი დ. თუშაბრამი­შვი­ლი). მასალის შეგროვება მიწის ზედაპირზე მომდევნო წლებშიც ხდებოდა. სულ მოპოვებულია 4000-მდე ქვის ნივთი. კოლექცია წარმოდგენილია სხვა­და­სხვა ტიპის ნუკლეუსებით, კლექტონური და ლევალუაზური ანატკეცებით, ლამელებით და მათ­ზე დამზადებული ­იარაღებით. მ. შ. აღსანიშნავია უაღრესად მასიური, ტლანქი ხელცული ფართო ქუსლით, შედარებით სრულყოფილად დამუშავებული მცირე ზომის ხელცულები, სახო­კები, ნუკლეუს-საჩეხები და სხვ. ­მთელი მასალა დაფარულია მოყვითალო, მოწითალო და მოთეთრო ღრმა პატინით. საქორია-კაჟნარის ქვის ნაწარმი არაერთგვაროვანია, კოლექციის მცირე ნაწილი თა­რიღ­დება შუა აშელის ეპოქით, მოზრდილი ნაწილი კი – გვიანი აშელით. მასალა და­ცუ­ლია სა­ქართველი ეროვნული მუზეუმის სიმონ ჯანაშიას სახელობის საქართველოს სახელმწიფო მუზეუმში.

## ლიტერატურა
**თუშაბრამიშვილი დ.,* არქეოლოგიური დაზვერვები მდინარე ყვირილას ხეობაში, „ს. ჯანაშიას სახ. საქართველოს სახელმწიფო მუზეუმის მოამბე“, 1962, ტ. 23 B

კატეგორია:ჭიათურის მუნიციპალიტეტის არქეოლოგიური ძეგლები
I Know What I Like (In Your Wardrobe)

**I Know What I Like (In Your Wardrobe)** — ინგლისური პროგრესული როკ-ჯგუფ ჯენესისის სიმღერა და სინგლი ალბომიდან *Selling England by the Pound*. სინგლის მეორე მხარეს ჩაწერილი იყო Twilight Alehouse, სიმღერა, რომელიც არ არის შეტანილი ჯგუფის არც ერთ სტუდიურ ალბომში.

I Know What I Like უფრო მეტად პოპ-სიმღერაა, ვიდრე ჯგუფის სტილისათვის დამახასიათებელი პროგრესული როკის ელემენტების მატარებელი ნომერი.  იგი რამდენიმე წლის განმავლობაში, სანამ არ გამოვიდა სინგლი Follow You Follow Me, იყო ჯენესისის ერთადერთი წარმატებული სინგლი.

1993 წელს ჯგუფ მარილიონი-ს ყოფილმა მუსიკოსმა, ფიშმა თავის ალბომზე *Songs from the Mirror* შეასრულა ამ სიმღერის საკუთარი ვერსია.

სიმღერა ბრიტანეთში სინგლის სახით გამოიცა და ჩარტის 21-ე პოზიციაზე მოხვდა.

## სიმღერების სია
#I Know What Your Like (In Your Wardrobe) - 4:07  	
#Carpet Crawl - 5:54 	

## სქოლიო 
კატეგორია:1973 წლის სინგლები
კატეგორია:ჯენესისის სიმღერები
კარაბადინი

**კარაბადინი** — ძველ საქართველოში სამკურნალო წიგნთა საერთო სახელწოდება. თავისი დანიშნულებისა და შინაარსის მიხედვით ცნობილია სამკურნალო კარაბადინი, რომელიც ძირითადად განკუთვნილი იყო პრაქტიკოსი ექიმებისათვის, საოჯახო კარაბადინი — არაექიმებისათვის და მოკლე კარაბადინი — თანამედროვე ცნობარის მსგავსი. 

საქართველოში დღემდე შესწავლილი და გამოცემულია ქანანელის „უსწორო კარაბადინი“ (XI საუკუნე), ხოჯაყოფილის „წიგნი სააქიმოი“ (XII საუკუნე), ზაზა ფანასკერტელ-ციციშვილის „სამკურნალო წიგნი — კარაბადინი“ (XV საუკუნე), დავით ბატონიშვილის „იადიგარ დაუდი“, ი. ბაგრატიონის „წიგნი სიმართლისა და აქიმობის“, აგრეთვე პეტრე კლაპიტონიშვილის „ მოკლე კარაბადინი ანუ დარიგება ადვილად წამლობისათვის მრავალთა გვართა შინაგანთა და გარეგანთა სნეულებათა“ (XIX საუკუნე), მისივე „მოკლე კარაბადინი ანუ დარიგება მისთვის, თუ ვითარი ღონისძიება და შემწეობა მოიხმარონ კავთათვის ჟამსა უეცრად ჩავარდნისა და სასიკვდილოსა მდგომარეობისა შინა“ (XIX საუკუნე) და სხვა. 

კარაბადინებში ქართული ეროვნული მკურნალობის მეთოდების გარდა, ასახულია შესაბამისი ეპოქების ბერძნულ-რომაული, სპარსული, არაბული და ბოლოს, რუსული ეროვნული მედიცინის მონაცემები. კარაბადინებში მოცემულია ზოგადი საექიმო პრინციპები, აღწერილია სხვადასხვა დაავადება, მათი მკურნალობისა და სამკურნალო საშუალებათა დახასიათება, განმარტებულია სანიტარული, ფიზიოლოგიური, ბიოლოგიური, ფარმაკოლოგიური, ჰიგიენური და სხვა ცნებები.

## ლიტერატურა
კატეგორია:მედიცინის ისტორია
ვებგვერდი

thumb|right|ქართული ვიკიპედიის გვერდი

**ვებგვერდი** — საიტის შემადგენელი ნაწილი. იგი წარმოადგენს ინფორმაციის წყაროს და შეიცავს ჰიპერტექსტებს, რომელთა საშუალებითაც ხდება სხვადასხვა დოკუმენტის მოძიება და კავშირი. ყველაზე ხშირად საიტი დაწერილია HTML ან XHTML ვებ პროგრამირების ენაზე და ხელმისაწვდომია ვებბრაუზერის საშუალებით.

ვებგვერდზე შესაძლებელია განთავსებული იყოს სხვადასხვა სახის ინფორმაცია: ტექსტი, სურათები, ვიდეოები, მედია ფაილები და ა.შ. ასევე სხვადასხვა სახის სკრიპტები (ჯავასკრიპტი, VB სკრიპტი და ა.შ). როგორც წესი, ვებგვერდზე ასევე განთავსებული სხვა ვებგვერდების მისამართები (ბმულები).

ყველაზე ხშირად ვებგვერდი გვხვდება შემდეგი გაფართოებით .html ან .htm.

## რესურსები ინტერნეტში 
* www-ის კონსორციუმი.

## სქოლიო 
კატეგორია:ინტერნეტი
ნეოტროპიკის ოლქი

**ნეოტროპიკის ოლქი** ან **ნეოტროპიკი** — დედამიწის რვა ყველაზე დიდი ბიოგეოგრაფიული ოლქიდან ერთ-ერთი. იგი მოიცავს სამხრეთსა და ცენტრალურ ამერიკას და მახლობელ კუნძულებს (ანტილიის, გალაპაგოსის, ცეცხლოვანი მიწისა და სხვა). დამახასიათებელია არასრულკბილიანები (ჭიანჭველაჭამიები, ჯავშანოსნები, ზარმაცები), ცხვირფართე მაიმუნები, ტუკანები და სხვა.

## ლიტერატურა 
* ბ. ყურაშვილი, „უხერხემლოთა ზოოლოგია“, გვ. 28, თბ., 1973

კატეგორია:ბიოგეოგრაფიული ოლქები
კატეგორია:ბიოგეოგრაფია
ოსირისი

thumb|200px|ოსირისი
 
**ოსირისი** (ეგვიპტურად „უსირ“) — ძველ ეგვიპტურ მითოლოგიაში ერთ-ერთი უმთავრესი ღვთაება; მცენარეულობისა და წყლის ღმერთი, მიცვალებულთა მფარველი და მსაჯული. დედამიწის ღვთაების გების და ცის ქალღმერთის ნუტის ძე, ისიდას ქმარი და ძმა, ჰორის მამა. ძვ. წ. III ათასწლეულის შუა ხანებიდან ოსირის კულტი ქალაქ ბუსირისიდან მთელ ეგვიპტეში გავრცელდა. კულტის ცენტრი ქალაქი აბიდოსი გახდა. ყოველწლიურად აბიდოსში ქურუმები ოსირისის მთის ეპიზოდებს ხალხის წინაშე დრამატულ სცენებად წარმოადგენდნენ. მითის მიხედვით, ოსირისი  თავის სამეფოს (დედამიწას) ბრძნულად და სამართლიანად მართავდა. შურის გამო იგი მოუკლავს ძმას — სეთის, უდაბნოს ბოროტ ღვთაებას, და მისი გვამი მდინარე ნილოსში ჩაუგდია. ისიდას უპოვნია ქმრის ცხედარი, მაგრამ სეთის იგი მოუპარავს, 40 ნაწილად დაუყვია (ნომთა რიცხვის შესატყვისად) და მთელ ეგვიპტეში მიმოუბნევია. დიდი ძებნის შემდეგ ისიდას შეუგროვებია ოსირისის გვამის ნაწილები და გაუცოცხლებია. ბერძნულ-რომაულ ეპოქაში ოსირისის კულტი ფართოდ გავრცელდა ეგვიპტის ფარგლებს გარეთ. ოსირისის კულტი, მკვდარი და აღმდგარი ღვთაებისა ბუნებას განასახიერებდა.

## ოსირისის სამსჯავრო 
ეგვიპტელებს სწამდათ, რომ დასავლეთის კარიბჭესთან, მაღალ ტახტზე იჯდა ოსირისი. სიკვდილის ღმერთს მასთან გარდაცვლილები მიჰყავდა, რომლებიც შემდეგ სიტყვებს წარმოთქვამდნენ:

* „მე ხალხისთვის ბოროტება არ მომიტანია“,
* „არ მიქურდავს“,
* „არ მიყაჩაღია“,
* „არ მომიკლავს და მოკვლა არ მიბრძანებია“,
* „არავისთვის ტანჯვა-წამება არ მიმიყენებია“,
* „სუსტი არ დამიჩაგრავს“.

ამის შემდეგ გარდაცვლილი სასწორთან მიჰყავდათ. სასწორის ერთ-ერთ თეფშზე მის გულს, ხოლო მეორეზე ქალღმერთ მაატის თუ გარდაცვლილი ცრუობდა, ცოდვებით დამძიმებული გული სასწორს თავის მხარეს დახრიდა და იგი საშინელი ურჩხულების მსხვერპლი გახდებოდა. თუ არ ცრუობდა, სასწორი გაწონასწორდებოდა და გარდაცვლილი დასავლეთის ქვეყანაში გადადიოდა.

## ლიტერატურა
* Martin A. Larson, The Story of Christian Origins (1977, 711 pp.&nbsp;ISBN 0-88331-090-2 ).
* C. W. Leadbeater, Freemasonry and its Ancient Mystic Rites (Gramercy, 1998) ISBN 0-517-20267-0

## რესურსები ინტერნეტში 
*Ancient Egyptian God Osiris

კატეგორია:ეგვიპტური ღვთაებები
კატეგორია:ღმერთები ანბანის მიხედვით
ცეცხლოვანი მიწის პროვინცია

**ცეცხლოვანი მიწა** () – არგენტინის პროვინცია, მდებარეობს ქვეყნის უკიდურეს სამხრეთ ნაწილში. ადმინისტრაციული ცენტრი – უშუაია, დედამიწის ყველაზე სამხრეთით მდებარე ქალაქი.  პროვინციის მოსახლეობა – 101 079 კაცი (2001). ფართობი – 21 263 კმ². პროვინცია მოიცავს 4 დეპარტამენტსა და 5 მუნიციპალიტეტს.

## იხილეთ აგრეთვე 
* არგენტინის პროვინციები

## რესურსები ინტერნეტში 
* ოფიციალური საიტი 
* ტურისტული საიტი   

## სქოლიო 
კატეგორია:არგენტინის პროვინციები
კარადრინა

**კარადრინა** () — პეპელა ხვატრისებრთა ოჯახისა. ფრთების შლილი 26-34 მმ-ს აღწევს. წინა ფრთები მონაცრისფრო-მურაა, უკანა — თეთრი. მატლის ზომაა 25-26 მმ, ღია ან მუქი მწვანეა. კარადრინა გავრცელებულია აფრიკაში, სამხრეთ აზიაში, ჩრდილოეთ ამერიკაში, ქვემო ვოლგისპირეთში, ამიერკავკასიაში, შუა აზიაში. ბამბის, ჭარხლის, პამიდვრის, იონჯისა და სხვათა მავნებელია.  საქართველოში 3-4 თაობას იძლევა. *ბრძოლის ღონისძიებანი:* აგროტექნიკური ღონისძიებები, ნათესის დამუშავება ინსექტიციდებითა და ბიოპრეპარატებით.

## ლიტერატურა 
კატეგორია:ხვატრისებრნი
კარავი

**კარავი** შეიძლება აღნიშნავდეს:

* კარავი — ადგილიდან ადგილზე ასაწყობ-დასაშლელი საცხოვრებელი
* კარავი — დამაგვირგვინებელი მაღალი ნაწილი
* კარავი — პარლამენტის მსგავსი დაწესებულება საქართველოში
აფროტროპიკის ოლქი

250px|thumb|right|აფროტროპიკი
**აფროტროპიკის ოლქი** ან **აფროტროპიკი** (*მოძვ.* **ეთიოპიის ოლქი**) — დედამიწის რვა ყველაზე დიდი ბიოგეოგრაფიული ოლქიდან ერთ-ერთი. იგი მოიცავს აფრიკას საჰარიდან სამხრეთით, ასევე მადაგასკარს და სხვა კუნძულებს. დამახასიათებელია მეხეური ფორმები, მილკბილები (ანუ მიწის ღორები), ბეჰემოთები, შიმპანზეები, გორილები, ნაირგვარი ანტილოპები, ვეშაპთავა ყანჩები, ფრინველმდივნები, ლემურები, ტანრეკები და სხვა.

## ლიტერატურა 
* ბ. ყურაშვილი, „უხერხემლოთა ზოოლოგია“, გვ. 28, თბ., 1973

კატეგორია:ბიოგეოგრაფიული ოლქები
კატეგორია:ბიოგეოგრაფია
ავსტრალაზიის ოლქი

250px|thumb|right|ავსტრალაზია
**ავსტრალაზიის ოლქი** ან **ავსტრალაზია** — დედამიწის რვა ყველაზე დიდი ბიოგეოგრაფიული ოლქიდან ერთ-ერთი. გეოგრაფიული რეგიონის — ავსტრალაზიის სახელთან მსგავსების მიუხედავად, ბიოგეოგრაფიული ოლქი არ არის მისი სინონიმი. ოლქი მოიცავს ავსტრალიასა და მასთან მდებარე კუნძულებს. დამახასიათებელია ერთგასავლიანები, ჩანთოსნები, კაზუარისნაირნი, ჰატერია, კივი და სხვა.

## ლიტერატურა 
* ბ. ყურაშვილი, „უხერხემლოთა ზოოლოგია“, გვ. 28, თბ., 1973

კატეგორია:ბიოგეოგრაფიული ოლქები
კატეგორია:ბიოგეოგრაფია
კარავი (არქიტექტურა)

**კარავი** — გეგმით ცენტრალური ნაგებობის (სამრეკლო, ტაძარი, კოშკი) დამაგვირგვინებელი მაღალი ნაწილი, რომელსაც ოთხ- ან რვაწახნაგა პირამიდის სახე ჰქონდა. გავრცელებული იყო უმთავრესად რუსული ხის ხუროთმოძღვრებაში XVIII საუკუნემდე. XVI—XVII საუკუნეებიდან ქვის ეკლესიებსა და სამრეკლოებშიც გვხვდება.

## ლიტერატურა
კატეგორია:არქიტექტურული ელემენტები
ადანგე

**ადანგე** — მდინარე საქართველოში, აფხაზეთის ავტონომიური რესპუბლიკის გულრიფშის მუნიციპალიტეტში. სათავე აქვს ადანგეს უღელტეხილის სამხრეთით პატარა კარული ტბიდან. მიედინება ტროგულ ხეობაში. მდინარეს სამხრეთ მარუხის შესართავიდან ადანგეს ჩხალთას ეძახიან. სიგრძე 12 კმ, აუზის ფართობი 47 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე და ზაფხულის დასაწყისში, წყალმცირობა — ზამთარში.

## სქოლიო
კატეგორია:აფხაზეთის ავტონომიური რესპუბლიკის მდინარეები
შენგენის ხელშეკრულება

**შენგენის ხელშეკრულება** — შეთანხმება „საპასპორტო საბაჟო კონტროლის გაუქმების შესახებ ევროპის კავშირის ქვეყნებს შორის“, რომელსაც თავდაპირველად ხელი მოეწერა 1985 წლის 14 ივნისს ევროპის სახელმწიფოების მიერ (ბელგია, ნიდერლანდები, ლუქსემბურგი, საფრანგეთი, გერმანია, პორტუგალია და ესპანეთი). შეთანხმება ძალაში შევიდა 1995 წლის 26 მარტს.

შეთანხმებას ხელი მოეწერა შენგენში, ლუქსემბურგის მცირე სოფელში, ადგილი, სადაც ლუქსემბურგის, გერმანიისა და საფრანგეთის საზღვრები იკვეთება.

მას შემდეგ შეთანხმებას შეუერთდა კიდევ რამდენიმე ქვეყანა. 2007 წლის ბოლოსთვის ხელმომწერთა რიცხვი 30-მდე გაიზარდა, და ფაქტობრივად მოქმედებს 25 ქვეყანაში: ავსტრია, ბელგია, უნგრეთი, საბერძნეთი, დანია, გერმანია, ისლანდია, ესპანეთი, იტალია, ლატვია, ლიეტუვა, ლუქსემბურგი, ნიდერლანდები, ნორვეგია, მალტა, პოლონეთი, პორტუგალია, სლოვაკეთი, სლოვენია, ფინეთი, საფრანგეთი, ჩეხეთი, შვედეთი, შვეიცარია და ესტონეთი. ყველა ეს ქვეყანა ერთად შენგენის ზონას ქმნის.

## რესურსები ინტერნეტში
* [Agreement between the Governments of the States of the Benelux Economic Union, the Federal Republic of Germany and the French Republic on the gradual abolition of checks at their common borders](http://eur-lex.europa.eu/LexUriServ/LexUriServ.do?uri=CELEX:42000A0922(01):EN:NOT) - The Schengen Agreement
* [Convention implementing the Schengen Agreement of 14 June 1985 between the Governments of the States of the Benelux Economic Union, the Federal Republic of Germany and the French Republic on the gradual abolition of checks at their common borders](http://eur-lex.europa.eu/LexUriServ/LexUriServ.do?uri=CELEX:42000A0922(02):EN:NOT) - Convention implementing the Schengen Agreement
* Schengen   
* The Schengen area   
* The Schengen Acquis

კატეგორია:ევროკავშირის ხელშეკრულებები
კატეგორია:საერთაშორისო ტრანსპორტი
კატეგორია:ევროპის პოლიტიკა
Man On The Corner

„**Man On The Corner**“ — ინგლისური პროგრესული როკ-ჯგუფ ჯენესისის სიმღერა და სინგლი 1981 წლის ალბომიდან *Abacab*. სიმღერის ავტორია ფილ კოლინზი. სინგლი გამოვიდა 1982 წლის 5 მარტს. იგი ავიდა ბრიტანული ჩარტის 42-ე პოზიციამდე  და აშშ-ის *Billboard* Hot 100-ის #40 ადგილზე.

სიმღერის ტექსტში საუბარი ადამიანზე, რომელიც მთელი ცხოვრება ზის ქუჩაში, ერთ-ერთ კუთხეში და უყვირის ყველას, ვინც ქუჩაზე დადის.

სიმღერის მუსიკალურ ვიდეოში კოლინზი, ბენქსი და რეზერფორდი უკრავენ სცენაზე. იგი გადაღებული იქნა Savoy Theatre-ში (ნიუ-იორკი).

## სიმღერების სია
#Man On The Corner (კოლინზი) - 3:56  	
#Submarine - 4:32 	

## პერსონალი 
* ფილ კოლინზი - დასარტყმელი საკრავები, პერკუსია, ვოკალი
* ტონი ბენქსი - კლავიშებიანი საკრავები
* მაიკ რეზერფორდი - გიტარა, ბას გიტარა

## რესურსები ინტერნეტში
* 

## სქოლიო
კატეგორია:1981 წლის სიმღერები
კატეგორია:1982 წლის სინგლები
კატეგორია:ჯენესისის სიმღერები
ნეოარქტიკული ოლქი

250px|thumb|right|ნეარქტიკა
**ნეოარქტიკული ოლქი** ან **ნეოარქტიკა** — ხმელეთის ზოოგეოგრაფიული ოლქი (ზოგი მკვლევარი მას პოლარქტიკული ოლქის განყოფილებად მიიჩნევს). ნეოარქტიკულ ოლქს უკავია ჩრდილოეთ ამერიკა, კუნძულები გრენლანდია, ნიუფაუნლენდი, ალეუტის, ვანკუვერი, ბაფინის მიწა, გრანტის მიწა და სხვა. ნეოარქტიკულ ოლქში გვხვდება ძუძუმწოვრების 3 ენდემური ოჯახი: რქაფიწალა ანტილოპისებრნი, გოფერისებრნი და მთის თახვისებრნი. სხვა ძუძუმწოვრებიდან აქ გვხვდება ოპოსუმი, მღვიმის ღამურა, მეხეური მაჩვზღარბი, პარკოსანი ხტუნია, ონდატრა, კანადური თახვი, მფრინავი ციყვი, ველის ფინია, ამერიკული კურდღელი, კანადური ფოცხვერი, პუმა, კოიოტი, ამერიკული სიასამური, სკუნსი, ენოტი, გრიზლი, ბარიბალი, ბიზონი, ხარვერძი, კანადური ცხვარი, თოვლა თხა, ჩრდილოეთური ირემი, ამერიკული ლოსი, ვაპიტი, ვირჯინიულიირემი, პეკარი და სხვა. ფრინველებიდან აღსანიშნავია სამეფო სვავი, ველის როჭო, შაშვი, კარონილური იხვი, ცისფერი ჩხიკვი, მებუკე გედი. ქვეწარმავლებიდან საყურადრებოა ფრინოზომა, შხამკბილა, ჟილატიე, ქიროტი, ჩხრიალა გველი, მარჯნისფერი ასპიტი, ალიგატორი, კოლოფა კუ, ავი ტრიონიქსი. ამფიბიებიდან — ამფიუმა, ამბისტომა, უფილტვო სალამანდრა, ამერიკული პროტეუსი, მშვენიერი ვასაკა. თევზებიდან აღსანიშნავია ამია, ჯვაროსანი ქარიყლაპია, ნიჩაბდინდა, ამბლიოფსისი, გამბუზია და სხვა. უხერხემლო ცხოველებიდან საყურადრებოა მღვიმის კიბო, კოლორადოს ხოჭო. ნეოარქტილულ ოლქს ყოფენ კანადისა და სონორის ქვეოლქებად.

## ლიტერატურა 
* ბ. ყურაშვილი, „უხერხემლოთა ზოოლოგია“, გვ. 28, თბ., 1973

კატეგორია:ბიოგეოგრაფიული ოლქები
კატეგორია:ბიოგეოგრაფია
იო (მრავალმნიშვნელოვანი)

საკუთარი სახელი **იო** შეიძლება აღნიშნავდეს:

მათ შორის:
* იო — იუპიტერის თანამგზავრი
* იო — ინახუსის ქალიშვილი ბერძნულ მითოლოგიაში
* იო მატუა კორე — მაორის ტრადიციით უზენაესი ღვთაება

ასევე:
* იო — კოსმოსური სადგური სატელევიზიო ფანტასტიურ ფილმში ბაბილონ 5
* (85) იო — ასტეროიდი
* ჰავაური ძერის ადგილობრივი სახელი
* იო — პრაგრამირების ენა
* ივო ძიმა — ვულკანური კუნძული იაპონიაში
* მიცუბიში პაჯერო იო — მინი ჯიპი წარმოებული მიცუბიში მოტორსის მიერ
იზმაილი

**იზმაილი** (უკრ.: Ізмаїл; რუს. და ბულგ.: Измаил; რუმ.: Ismail; თურქ.: İşmasıl ან Hacidar; ასევე Ismail) — ისტორიული ქალაქი მდინარე დუნაის სანაპიროსთან ოდესის ოლქში, უკრაინის სამხრეთ-დასავლეთი. იზმაილსკი რაიონის ადმინისტრაციული ცენტრი. გეოგრ. კოორდ. 45°21′N, 28°50′E.

იზმაილი დუნაის დელტაზე უკრაინის უდიდესი პორტია. ამგვარად, ის საკვები პროდუქტების გადამუშავების ინდუსტრიის ცენტრია და პოპულარული რეგიონული ტურისტული ღირსშესანიშნაობა. აქვე განლაგებული უკრაინის საზღვაო ძალების ბაზა და უკრაინის საზღვაო დაცვის ქვედანაყოფი. იზმაილის რეგიონული ბუნებრივი ტყე-პარკიც აქ მდებარეობს. ქალაქის მოსახლეობა ამჟამად 85000-ს შეადგენს, რომელთა შორისაცაა 43% რუსები, 38% უკრაინელები, 10% ბესარაბიელი ბულგარელები, ხოლო დანარჩენი — მოლდოველები.

## რესურსები ინტერნეტში 
*Official site of Izmail 
*A presentation of Izmail 
*Izmail business site
*Danube tourist company

## სქოლიო
კატეგორია:ოდესის ოლქის ქალაქები
კატეგორია:ოსმალეთის ციხე-სიმაგრეები
კატეგორია:ქალაქები დუნაიზე
ალფრედ დრეიფუსი

thumb|250px|ალფრედ დრეიფუსი
**ალფრედ დრეიფუსი** (Alfred Dreyfus; დ. 9 ოქტომბერი, 1859 — გ. 12 ივლისი, 1935) — ებრაული წარმოშობის ფრანგი არტილერიის ოფიცერი, რომლის გასამართლება და პატიმრობა 1894 წელს ღალატის ბრალდებით ერთ-ერთი ყველაზე სენსაციური პოლიტიკური დრამა გახდა თანამედროვე საფრანგეთისა და ევროპის ისტორიაში. ეს მოვლენა დღეს დრეიფუსის საქმედ არის ცნობილი.

## დრეიფუსის საქმე
კატეგორია:ფრანგი სამხედრო მოღვაწეები
კატეგორია:დრეიფუსის საქმე
კატეგორია:დაბადებული  9 ოქტომბერი
კატეგორია:დაბადებული 1859
კატეგორია:გარდაცვლილი  12 ივლისი
კატეგორია:გარდაცვლილი 1935
იტო ჰირობუმი

უფლისწული **იტო ჰირობუმი** (伊藤 博文 Itō Hirobumi, დ. 16 ოქტომბერი, 1841 — გ. 26 ოქტომბერი, 1909) — იაპონელი სახელმწიფო მოღვაწე, კორეის რეზიდენტ-გენერალი, იაპონიის ოთხგზის პრემიერ-მინისტრი (პირველი, მეხუთე, მეშვიდე და მეათე) და გენრო. იტო მოკლა ან იუნ-გეუნმა, კორეის აქტივისტმა, რომელიც იაპონიის იმპერიის მიერ კორეის ანექსიის მოწინააღმდეგეთა მოძრაობის წევრი იყო. ირონიულად, იტოს მკვლელობამ კორეის კოლონიზაციის პროცესის ბოლო სტადიის დაჩქარება გამოიწვია.

## ლიტერატურა 
* Hamada Kengi (1936). *Prince Ito*. Tokyo: Sanseido Co.
* Johnston, John T.M. (1917). *World patriots*. New York: World Patriots Co.
* Kusunoki Sei'ichirō (1991). *Nihon shi omoshiro suiri: Nazo no satsujin jiken wo oe*. Tokyo: Futami bunko.
* Ladd, George T. (1908). *In Korea with Marquis Ito*
* Nakamura Kaju (1910). *Prince Ito, the man and the statesman, a brief history of his life*. New York: Japanese-American commercial weekly and Anraku Pub. Co.
* Palmer, Frederick (1910). *Marquis Ito: the great man of Japan*. n.p.

## რესურსები ინტერნეტში 
* Biographical material 
* About Japan: A Teacher's Resource 

## სქოლიო
კატეგორია:იაპონიის პრემიერ-მინისტრები
კატეგორია:იაპონელი პოლიტიკოსები
კატეგორია:დაბადებული 16 ოქტომბერი
კატეგორია:დაბადებული 1841
კატეგორია:გარდაცვლილი   26 ოქტომბერი
კატეგორია:გარდაცვლილი 1909
კატეგორია:რელიგიის კრიტიკოსები
ვერსალის საზავო ხელშეკრულება (1919)

მინი|ვერსალის ხელშეკრულების ინგლისური ვერსია

**ვერსალის ხელშეკრულება** — 1919 წელს მიღებული სამშვიდობო შეთანხმება, რომელმაც ოფიციალურად დაასრულა 1914-1918 წლების პირველი მსოფლიო ომი. ხელი მოეწერა ვერსალში (საფრანგეთი) 1919 წლის 28 ივნისს აშშ-ის, ბრიტანეთის იმპერიის, საფრანგეთის, იტალიისა და იაპონიის მიერ, მათ ასევე შეუერთდნენ ბელგია, ბოლივია, ბრაზილია, კუბა, ეკვადორი, საბერძნეთი, გვატემალა, ჰაიტი, ჰიჯაზი, ჰონდურასი, ლიბერია, ნიკარაგუა, პანამა, პერუ, პოლონეთი, პორტუგალია, რუმინეთი, სერბეთ-ხორვატია-სლოვენიის სახელმწიფო, სიამი, ჩეხოსლოვაკია და ურუგვაი, ერთი მხრივ, და კაპიტულირებული გერმანია, მეორე მხრივ. ხელშეკრულების პირობები შემუშავდა (ხანგრძლივი საიდუმლო თათბირის შემდეგ) პარიზის სამშვიდობო კონფერენციაზე 1919-20 წლებში. შეთანხმება ძალაში შევიდა 1920 წლის 10 იანვარს, გერმანიისა და ოთხი მთავარი მოკავშირე ზესახელმწიფოს (დიდი ბრიტანეთი, საფრანგეთი, იტალია და იაპონია) მიერ მისი რატიფიკაციის შემდეგ.

## რესურსები ინტერნეტში 
* დონუმენტის სურათები 
* ხელშეკრულების შედეგბი, დღევანდელი მსოფლიოსთვის
* *My 1919*— ფილმი, საკითხის ჩინური ხედვა, ერთადერთი ქვეყანა რომელმაც ხელშეკრულებას ხელი არ მოაწერა

კატეგორია:I მსოფლიო ომის შედეგები
კატეგორია:XX საუკუნის სამშვიდობო ხელშეკრულებები
კატეგორია:1919
კატეგორია:პარიზში ხელმოწერილი ხელშეკრულებები
Avast Antivirus

**Avast Antivirus** (ქართულად **ავასტი**) — ანტივირუსი, რომელიც შექმნიალია ALWIL Software-ის მიერ. კომპანია მდებარეობს პრაღაში, ჩეხეთში. ავასტი დაარსდა 1991 წელს. პირველად იგი მუშაობდა Windows x64 პლატფორმაზე, დღეს კი თარგმნილია 27 ენაზე და ფართოდ გამოიყენება მთელ მსოფლიოში.

## რესურსები ინტერნეტში 
* პროგრამის საიტი

კატეგორია:ანტივირუსული პროგრამები
დოლმენი

**დოლმენი** ( – *ქვის მაგიდა*) — მეგალითური ნაგებობა. ის ძირითადად შედგება ვერტიკალური შემომსაზღვრელი კოჭებისგან, რომლებიც კედელს ქმნიან  და ჰორიზონტალური ბლოკებისგან — ფილებისგან, რომლებიც ახდენენ შიდა კამერის იზოლაციას.

დოლმენი თარიღდება ნეოლითის გვიანდელი პერიოდით (ძვ. წ. 4000 — ძვ. წ. 3000). არქეოლოგების აზრით დოლმენი ძირითადად ტომის ბელადის პრიმიტიულ საცხოვრებელს წარმოადგენდა, თუმცა ზოგიერთი მათგანი, რომელთაც ზევიდან მიწას აყრიდნენ, იგებოდა დამკრძალავი კამერების სახით.

## დოლმენები საქართველოში 
*აჭანდარა. აფხაზეთი. დოლმენები. ძვ.წ. III-II ათასწლეულები
*ეშერა (ეშერა). აფხაზეთი. დოლმენები. ძვ.წ. III-II ათასწლეულები
*ოთხარა. აფხაზეთი. დოლმენები. ძვ.წ. III-II ათასწლეულები
*ფსხუ. აფხაზეთი. დოლმენები. ძვ.წ. III-II ათასწლეულები
*გოხნარი. თეთრიწყაროს რაიონი. დოლმენები. ძვ. წ. II-I ათასწლეულები
*თბილისი. თბილისის გ. ჩიტაიას სახელობის ეთნოგრაფიული მუზეუმი

## იხილეთ აგრეთვე
*კოჩანგის, ჰვასუნესა და კანჰვას დოლმენები
*აფხაზეთის დოლმენები

## გალერეა

Image:Dolmeni. ethnografiuli.JPG|დოლმენი საქართველოში. თბილისის ეთნოგრაფიული მუზეუმი
Image:Dolmen Russia Kavkaz Jane 1.jpg|დოლმენი რუსეთში
Image:Dolmen Russia Kavkaz Jane 2.jpg|დოლმენი რუსეთში
Image:Dolmen.jpg|დოლმენი მდინარე პშადასთან, რუსეთი
Image:Knocknakilla Dolmen.jpg|დოლმენი ირლანდიაში
Image:Glantane East Wedge Tomb.jpg|დოლმენი ირლანდიაში
Image:Dolmen axeitos.JPG|დოლმენი ესპანეთში
Image:Chûn Quoit (small).jpg|დოლმენი გაერთიანებულ სამეფოში
Image:Covadendaina.jpg|დოლმენი ესპანეთში
Image:Anta orca de pendilhe 0486.JPG|დოლმენი პორტუგალიაში

## ლიტერატურა 
* კავკასიის დოლმენთა ძველი ტექნოლოგია 
* დოლმენი - უცხო სიტყვატა ლექსიკონში

კატეგორია:მეგალითური ნაგებობები
კატეგორია:ქვის ხანის ევროპა
მეგალითები

[thumb|250px|დოლმენი [ბურენი|ბურენში, ირლანდია]]
** მეგალითები** (მეგა... „დიდი“ და ...ლითი „ქვა“) — უზარმაზარი, დაუმუშავებელი და დამუშავებული ქვის ლოდებისაგან აღმართული ნაგებობა. საქართველოში მათ გმირთ ნაკვეთებს, დევთა ნასახლარებსა და ქვაკაცებს უწოდებდნენ. მეგალითური კულტურის დამახასიათებელი ძეგლები: დოლმენი, მენჰირი, კრომლეხი, ქვაყუთები, დახურული კორიდორები.

მეგალითები გავრცელებულია მთელ მსოფლიოში, უმთავრესად ზღვისპირა რაიონებში, გარდა ავსტრალიისა. მეგალითები ევროპაში ძირითადად თარიღდება ენეოლითისა და ბრინჯაოს ხანით (ძვ. წ. III-II ათასწლეული). ინგლისის მეგალითები განეკუთვნება ნეოლითის ხანას. მათი დანიშნულება ყოველთვის არ არის გარკვეული. უმთავრესად ისინი სამარხებია ან დაკრძალვის კულტს უკავშირდება. როგორც ჩანს, მეგალითები სათემო ნაგებობებია. პირველყოფილი ტექნიკის პირობებში მათი აღმართვა რთული იყო და მრავალი მუშახელი სჭირდებოდა.

## რესურსები ინტერნეტში
* Pentre Ifan Megalithic Dolmen/Cromlech in Wales
* MegalithicIreland.com
* New Geology - solved mysteries of cart ruts & megaliths
* Dolmens, Menhirs & Stones-Circles in the South of France
* Megaliths in Charente-Maritime, France 
* Dolmen Path - Russian Megaliths 
* The Megalithic Portal and Megalith Map

*
კატეგორია:შენობა-ნაგებობები
კატეგორია:არქეოლოგიური ძეგლები
ანტივირუსული პროგრამების სია

დღეისათვის არსებული ანტივირუსების სია:

## ფასიანი 
* avast!
* Avira
* AVG Anti-Virus
* BitDefender
* BullGuard
* Cisco Security Agent
* FRISK Software International
* F-Secure
* Kaspersky Anti-Virus
* LinuxShield
* McAfee VirusScan
* NOD32
* Norman ASA
* Norton AntiVirus
* Panda Security
* PC Tools AntiVirus
* Quick Heal Antivirus
* Rising AntiVirus
* Sophos Anti-Virus
* Trend Micro Antivirus
* Vba32 AntiVirus
* Virus Chaser
* Windows Live OneCare
* ZoneAlarm

## უფასო 
* AntiVir PersonalEdition Classic
* AOL Active Virus Shield
* AVG Anti-Virus Free
* avast! Home
* Comodo AntiVirus

## ღია პროექტები 
* Clam AntiVirus
* ClamWin
* OpenAntiVirus
* Winpooch

## შედარება 
*
მენჰირი

[thumb|200px|9,5 მეტრ სიმაღლის მენჰირი, [ბრეტანი, საფრანგეთი ]]
**მენჰირი** — ყველაზე მარტივი მეგალითური ნაგებობა. წარმოადგენს ვერტიკალურად მდგარ ლოდს, რომლის სიმაღლე ზოგჯერ 20 მეტრს აღწევს. მენჰირის დანიშნულება ჯერჯერობით დაუდგენელია, თუმცა ზოგიერთი არქეოლოგის აზრით ისინი  დაკრძალვის რიტუალთან იყვნენ დაკავშირებულნი. ასევე არსებობს მოსაზრება, რომ ეს ლოდები დადგმული იქნა რაღაც მნიშვნელოვან თარიღთან დაკავშირებით, ან როგორც სასაზღვრო ნიშანი.

გავრცელებულია ჩრდილო-დასავლეთ ევროპაში, გვხვდება აზიასა და აფრიკაში, ციმბირში და კავკასიაში.

## ლიტერატურა
## რესურსები ინტერნეტში
*Dolmens, Menhirs & Stones-Circles in the South of France - Menhirs of the "Cham des Bondons"
*New Theory - Henges - Engineering in Prehistory 
*Rows of Menhirs in Russia, South Ural 
*List of Menhirs and their related stories in Czech Republic
*Skela menhirs in Ukraine  

კატეგორია:მეგალითური ნაგებობები
კატეგორია:ქვის ხანის ევროპა
JavaScript

thumb|right|300px|ჯავასკრიპტის მაგალითი
:*არ აგერიოთ ერთმანეთში Java და JavaScript*
**JavaScript** (; იკითხება: *ჯავასკრიპტი*; აბრევ. **JS** ) — პროგრამირების ერთ-ერთი ფართოდ გავრცელებული ენაა. სახელწოდება JavaScript, როგორც სავაჭრო ნიშანი დარეგისტრირებულია ფირმა Sun Microsystems, Inc-ის მიერ.

## ისტორია 
JavaScript-ის შექმნილი კომპანია Netscape-ის მიერ, და პირველად ჩართული იყო Netscape Navigator ბრაუზერში. მისი თავდაპირველი სახელწოდება იყო Mocha, შემდეგ LiveScript. იგი წარმოდგენილ იქნა როგორც Netscape Navigator 2.0B3 ვერსიის შემადგენელი ნაწილი 1995 წლის დეკემბერში. Internet Explorer-ში ჯავასკრიპტი გამოჩნდა 1996 წელს, როცა ოფიციალურად გამოვიდა Internet Explorer 3,0 ვერსია.

## JavaScript და HTML 
JavaScript შეიძლება იყოს HTML-ის შემადგენელი ნაწილი და მოთავსებული იყოს ნებისმიერ ადგილას, შეუზღუდავი რაოდენობით. იგი ყოველთვის მოთავსებულია `` ტეგებს შორის, HTML 4.01 სტანდარტის მიხედვით, `type="text/javascript"` ტეგის საშუალებით.

კოდის მაგალითი:

```html5

  
    Example
  
  
    Hello
    
        document.getElementById('hellobutton').onclick = function() {
            alert('Hello world!');                     // Show a dialog
            var myTextNode = document.createTextNode('Some new words.');
            document.body.appendChild(myTextNode);     // Append "Some new words" to the page
        };
    
  

```

ვებგვერდზე ეს კოდი გამოჩნდება როგორც >

## რესურსები ინტერნეტში 
* Douglas Crockford's video lectures on JavaScript
* Douglas Crockford's A Survey of the JavaScript Programming Language
* List of languages that compile to JS


კატეგორია:პროგრამირების ენები
კატეგორია:ინტერნეტი
ფილტვები

thumbnail|250px|ფილტვები
**ფილტვები** — მნიშვნელოვანი რესპირაციული ორგანო ჰაერით მსუნთქავ ცხოველებში, ასევე ზოგიერთ თევზებსა და ლოკოკინასებრებში. ყველაზე პრიმიტიული ცოცხალი ორგანიზმები ფილტვებით არიან {lungfish} და {pulmonate snails}. ძუძუმწოვრებში და უფრო კომპლექსურ ცოცხალ ორგანიზმებში ორი ფილტვი მდებარეობს მკერდის არეში გულის ორივე მხარეს. მათი ძირითადი ფუნქცია ატმოსფეროდან ჟანგბადის მიწოდებაა სისხლის მიმოქცევის სისტემისთვის და იქიდან ნახშირორჟანგის გამოყოფაა.

## ადამიანის ფილტვი 
ადამიანს გააჩნია ორი ფილტვი (ლათ. pulmo) მარჯვენა და მარცხენა. მათ უჭირავთ თითქმის მთელი გულმკერდის ღრუ, შუა ნაწილის გამოკლებით. ფილტვს წაკვეთილი კონუსის ფორმა აქვს. შესაძგიდზე დაყრდნობილ ქვემო გაგანიერებულ ნაწილს ეწოდება ფილტვის ფუძე. ფილტვის ფუძე შედრეკილია. შევიწროებული ზემო ნაწილი ანუ ფილტვის მწვერვალი გულმკერდის ზემო ხვრელის საშუალებით ამოდის კისრის მიდამოში, ისე რომ წინიდან იგი მოთავსებულია ლავიწიდან 3-4 სანტიმეტრით ზემოთ, უკნიდან კი კისრის მეშვიდე მალის წვეტიანი მორჩის დონეზე აღწევს. იგი ძალიან მნიშვნელოვანიორგანოაა.

ფილტვზე განირჩევა სამი ზედაპირი: გარეთა ანუ მკერდ-ნეკნის, შიგნითა ანუ შესაყარის და ქვემო ანუ შუასაძგიდის. მკერდ-ნეკნის ზედაპირის შუასაძგიდის ზედაპირში გადასვლით იქმნება ფილტვის მახვილი ქვემო კიდე; მკერდ-ნეკნის ზედაპირის შუასაყარის ზედაპირში გადასვლით წინიდან იქმნება წინა მახვილი კიდე, ხოლო უკნიდან ბლაგვი უკანა კიდე. შუასაყრის ზედაპირზე, უკანა კიდის მახლობლად, აღინიშნება ჩაღრმავება, რომელსაც ფილტვის კარი ეწოდება. კარის საშუალებით ფილტვში შედის პირველადი ბრონქი, ფილტვის არტერია (რომელსაც შეაქვს ფილტვში ვენური სისხლი), ბრონქული არტერიები (რომლებთაც შეაქვთ არტერიული სისხლი ფილტვის საკვებად) და ფილტვის ნერვები. ფილტვის კარიდან გამოდის ორი ვენა, რომელთაც მოაქვსთ გულში არტერიული სისხლი, ბრონქული ვენები და ლიმფური ძარღვები. ფილტვის კარში გამავალ წარმონაქმნთა კომპლექსს ფილტვის ფესვი ეწოდება. მარჯვენა ფილტვი მარცხენასთან შედარებით მოკლე და განიერია. ყოველი ფილტვი ღრმა ღარით იყოფა ზემო და ქვემო წილებად. მარჯვენა ფილტვზე აღინიშნება დამატებითი ღარი რომელიც გამოყოფს შედარებით მცირე, შუა წილს.

ფილტვის ყველაზე დიდი გამანადგურებელი სიგარეტის მოწევაა.

კატეგორია:ანატომია
NOD 32

**NOD32** — ანტივირუსული პროგრამა შექმნილი სლოვაკური კომპანია Eset-ის მიერ. პროგრამა თავსებადია Microsoft Windows-ზე, ლინუქსზე, FreeBSD-ზე და სხვა პლატფორმებზე. პროგრამა პირველად გამოჩნდა 1990 წელს, როდესაც საკმაოდ დიდი მოთხოვნა იყო მსგავსი ტიპის პროგრამებზე. თავდაპირველად იგი გაცილებით მეტი პოპულარობით სარგებლობდა აღმოსავლეთ ევროპის ქვეყნებში. დღეისთვის კი ფართოდ გამოიყენება მსოფლიოს ყველა ქვეყანაში.

## რესურსები ინტერნეტში
* ოფიციალური საიტი 

კატეგორია:ანტივირუსული პროგრამები
Kaspersky Anti-Virus

**Kaspersky** — ანტივირუსული პროგრამა, რომელიც შექმნილია ლაბორატორია Kaspersky-ს მიერ, 1991 წელს.  პროგრამას აწარმოებს Kaspersky Lab. ხელმისაწვდომია როგორც Microsoft Windows-ისთვის და Mac OS X-ისთვის, აგრეთვე სატესტო ვერსიის სახით - Linux-ისთვის.

## სისტემური მოთხოვნები 
## რესურსები ინტერნეტში
*
*Kaspersky Lab-ის ფორუმი

კატეგორია:ანტივირუსული პროგრამები
კარავი (საქართველო)

**„კარავი“** — პარლამენტის მსგავსი დაწესებულება, რომლის დაარსებაც მოსთხოვა ყუთლუ-არსლანის პოლიტიკურმა დასმა საქართველოს მეფეს თამარს. „კარავი“ უნდა დაედგათ ისანში,  მეფის სასახლის მახლობლად. „კარავს“ უნდა მისცემოდა საკანონმდებლო უფლებები. როგორც ვარაუდობენ, მასში მსხვილ ფეოდალებთან ერთად მონაწილეობა უნდა მიეღოთ ქალაქის ზედაფენის წარმომადგენლებსაც. მის წევრებს უნდა გადაეწყვიტათ ქვეყნის ყველა მნიშვნელოვანი საკითხი:„მიცემისა და მოღებისა“, „წყალობისა და შერისხვისანი“ (სხვადასხვა თანამდებობის წყალობა და ჩამორთმევა, საჭიროების შემთხვევაში დამნაშავე თანამდებობის პირთა დასჯა, ე. ი. უზენაესი მართლმსაჯულების უფლება). საქართველოს მეფეს „კარვის“ მუშაობაში მონაწილეობა არ უნდა მიეღო, საქმეების გარჩევაში არ უნდა ჩარეულიყო. მას „კარავში“ გადაწყვეტილი („განგებულო“) საკითხი უნდა შეესრულებინა, „სრულექმნა“. ამგვარად, ყუთლუ-არსლანის დასის მიერ წამოყენებული პროგრამა მეფეს მხოლოდ აღმასრულებელ უფლებებს უტოვებდა. „კარავი“ არსებითად განსხვავებული იქმნებოდა „დარბაზისგან“, რადგან იგი უნდა ყოფილიყო არა სათათბირო და ერთდროული ორგანო, არამედ მუდმივი დაწესებულება ჩამოყალიბებული საკანონმდებლო უფლებებით. ყუთლუ-არსლანის პოლიტიკური დასის გამოსვლა მარცხით დამთავრდა და „კარვის“ დაარსებიც იდეაც ვერ განხორციელდა. ყუთლუ-არსლანის დასის გამოსვლა და პროგრამა ნათლად გვიჩვენებს, თუ განვითარების რა მაღალ დონეზე იდგა ქართული საზოგადოებრიობა, რომელიც ჯერ კიდევ XII საუკუნეში მოითხოვდა სახელმწიფო წეს-წყობილების შეცვლას და ე. წ. კონსტიტიციური მონარქიის შექმნას. არის მოსაზრება (ნიკოლოზ ბერძენიშვილი), რომ ყუთლუ-არსლანის პოლიტიკური პროგრამა იყო შემდგომი განვითარება იმ საუკუნოვანი ბრძოლისა, რომელსაც ფეოდალური ოპოზიცია აწარმოებდა მეფის თვითმპყრობელური მიდრეკილების წინააღმდეგ.

## ლიტერატურა
* *ბერძენიშვილი ნ.,* შინაკლასობრივი ბრძოლა საქართველოში XII საუკუნის 80-იან წლებში, მის წგნ.: საქართველოს ისტორიის საკითხები, წგნ., თბ., 1974;
**მეტრეველი რ.,* შინაკლასობრივი ბრძოლა ფეოდალურ საქართველოში (XII ს.), თბ., 1973;
* *ჯავახიშვილი ივ.,* ქართული სამართლის ისტორია, წგნ. 2, ნაკვ. 2, ტფ., 1929;
* *მეტრეველი რ.,* ქსე, ტ. 5, გვ. 391-392, თბ., 1980

კატეგორია:საქართველოს ისტორია
კარატისჯვარი

**კარატისჯვარი**, **კარათისჯვარი** — მთა საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს კავკასიონის მთავარი წყალგამყოფი ქედის სამხრეთ ტოტზე, მდინარე ხევსურეთის არაგვის მარცხენა შენაკადების — ლიქოკისხევისა და აკუშოსხევის წყალგამყოფზე. სიმაღლე ზღვის დონიდან 2684 მ. აგებულია შუაიურული თიხაფიქლებითა და ქვიშაქვებით. კალთები ციცაბოა და შემოსილია სუბალპური და ალპური ბალახეულობით.

## ლიტერატურა
კატეგორია:მცხეთა-მთიანეთის მხარის მთები
ბრაინიგერბერგი

მინი|ბრაინიგერბერგი
**ბრაინიგერბერგი** () — უძველესი ისტორიული ქალაქი ჩრდილოეთ რაინ-ვესტფალიაში, გერმანია, ბელგიისა და ნიდერლანდების საზღვართან, 72 კმ-ში დასავლეთით კიოლნიდან და გერმანიის უკიდურეს დასავლეთით მდებარეობს.

## იხილეთ აგრეთვე 
* Breinig e Breinigerberg
* Breinigerberg 

კატეგორია:გერმანიის ქალაქები
თანამედროვე არქიტექტურა

ტერმინი **თანამედროვე არქიტექტურა** მიმდინარე პერიოდში შექმნილ არქიტექტურაზე მიუთითებს. ის, როგორც წესი, მოიცავს ბოლო რამდენიმე ათწლეულს. ამჟამად თანამედროვე არქიტექტურა მოიცავს პერიოდს 1980-იანი წლებიდან დღემდე.

## თემები თანამედროვე არქიტექტურაში 
* ბიონიური არქიტექტურა
* ბლობიტექტურა
* პროექტირების ავტომატიზაციის სისტემები
* კრიტიკული რეგიონალიზმი
* დეკონსტრუქტივიზმი
* მწვანე არქიტექტურა
* ჰაი-ტექ არქიტექტურა
* მოდერნიზმი
* ახალი არქიტექტურა
* პოსტმოდერნიზმი

კატეგორია:არქიტექტურული მიმდინარეობები
ბიონური არქიტექტურა გამოიყენებოდა ძველ ჩინეთში ძველი წელთაღრიცხვით 200-124 წლებში
სტრიმლაინ-მოდერნი

thumb|300px|სან-ფრანცისკოს ნაოსნობის მუზეუმი.
thumb|მსაჯთა კოშკი სან-ფრანცისკოს აქვაპარკში.
**სტრიმლაინ-მოდერნი** (Streamline Moderne), ხშირად წოდებული ერთ-ერთი ტერმინით, იყო არტ-დეკოს სტილის გვიანდელი განშტოება. ეს არქიტექტურული სტილი ხაზს უსვამდა მრუდ ფორმებს, გრძელ ჰორიზონტალურ ხაზებს, და ხშირად სანაოსნო ელემენტებს (როგორიცაა გემბანის კიჩოები და კაბინის ფანჯრები). მიმდინარეობამ მწვერვალს მიაღწია 1937 წელს.

ეს სტილი პირველი იყო, რომელმაც ელექტრო განათება შეიტანა არქიტექტურულ კონსტრუქციაში. სტრანდ პალას ოტელის ფოიე (1930), რომელიც დანგრევისგან ვიქტორიისა და ალბერტის მუზეუმმა იხსნა 1969 წელს, იყო შიდა განათების არქიტექტურული მინის პირველი გამოყენების ნიმუში, და ასევე დამთხვევა აღმოჩნდა, რომ ის პირველი მოდერნისტული ინტერიერი იყო, რომელიც მუზეუმმა შეინახა.

## განსაკუთრებული ნიმუშები
*1926 - ლონგ ბიჩის აეროპორტის მთავარი ტერმინალი, ლონგ ბიჩი, კალიფორნია.
*1930 - სტრანდ პალას ოტელი, ლონდონი. ფოიეს დიზაინი ოლივერ ბერნარდის მიერ.
*1933 - მიდლანდ ოტელი, მორკამბი, ინგლისი.
*1933-1940 - ჩიკაგოს მეცნიერებისა და ინდუსტრიის მუზეუმის ინტერიერი. ალფრედ შოუს დიზაინი.
*1935 - ცათამბჯენი "Edificio Internacional de Capitalización", მეხიკო, მექსიკა.
*1936 - მინეაპოლისისი იარაღსაცავი, მინეაპოლისი, მინესოტა.
*1937 - ბელგიის პავილიონი, პარიზის საერთაშორისო ექსპოზიცია.
*1937 - ვან ჩაის ბაზარი, ვან ჩაი, ჰონკონგი.
*1939 - მარინ-ეარის ტერმინალი, ლა-გუარდიას აეროპორტი, ნიუ-იორკი.
*1939 - ნიუ-იორკის მსოფლიო გამოფენა
*1939 - კარდოზო ოტელი, ოუშენ დრაივი, საუზ-ბიჩი, მაიამი, ფლორიდა.
*1940 - გრეიჰაუნდის ავტოსადგური, ენ-არბორი, მიჩიგანი.
*1944 - ჰანტრიჯის თეატრი, ლას-ვეგასი, ნევადა.
*1947 - სირს ბილდინგი, სანტა-მონიკა, კალიფორნია.

კატეგორია:არქიტექტურული მიმდინარეობები
კატეგორია:მოდერნიზმი
Norton AntiVirus

**Norton AntiVirus** — ანტივირუსული პროგრამა, რომელიც შექმნილია Symantec Corporation-ის მიერ და წარმოადგენს ერთ ერთ ყველა ფართოდ გავრცელებულ ანტივირუსულ პროგრამას. იგი ავტომატურად აფიქსირებს და შლის ვირუსებს და ყველა სხვა სახიფათო პროგრამას, რამაც კი შეიძლება საფრთხე შეუქმნას კომპიუტერს. პროგრამა პირველად გამოვიდა 1990 წელს. 

## სისტემური მოთხოვნები 
* Windows® XP/Windows VISTA™.
* 256 მბ ოპერატიული მეხსიერება
* 180 მბ თავისუფალი ადგილი

## რესურსები ინტერნეტში
*Norton AntiVirus Windows-ისთვის
*Norton AntiVirus Mac-ისთვის
*ვირუსების წასაშლელი უფასო პროგრამა Norton-ისგან
*Norton Partner-ის პორტალი 

კატეგორია:ანტივირუსული პროგრამები
კარბონული სისტემა

**კარბონული სისტემა (პერიოდი)** — პალეოზოური ჯგუფის რიგით მეხუთე სისტემა (გეოლოგიური წელთაღრიცხვის პალეოზოური ერის მეხუთე პერიოდი). მოსდევს დევონურ სისტემას (პერიოდს) და წინ უსწრებს პერმულ სისტემას (პერიოდს). აბსოლუტური გეოქრონოლოგიით კარბონული სისტემა დაიწყო 350 მლნ. წლის წინათ და გრძელდებოდა 75 მლნ. წელს.
კარბონული სისტემა (პერიოდი) დაადგინეს ინგლისელმა გეოლოგებმა უ. კონიბირმა და უ. ფილიპსმა 1822 წელს დიდ ბრიტანეთში. კარბონული სისტემის (პერიოდის) ერთიანი დანაწილების სქემა არ არსებობს. კარბონული სისტემა განსაკუთრებით მისი I ნახევარი, თალასოკრატიული პერიოდი იყო. კონტინენტურ მასივს წარმოადგენდა გონდვანა. კარბონული სისტემის II ნახევარში ჰერცინული დანაოჭების ზონაში (ურალი, ტიან-შანი, ყაზახეთი, ჩრდილო-დასავლეთ ევროპა, აღმოსავლეთი აზია, ჩრდილოეთი ამერიკა) წარმოიშვა მთები. ამ პროცესს დაუკავშირდა ძლიერი ეფუზიური და განსაკუთრებით ინტუზიული მაგმატიზმი. ხმელეთის ჰავას თითქმის ყველა სარტყელში მაღალი ტენიანობა ახასიათებდა, რაც ხელს უწყობდა ტყისა და ჭაობის მცენარეულობის ფართოდ გავრცელებას ყველა კონტინენტზე და ქმნიდა ტორფისა და ქვანახშირის უმდიდრესი საბადოების წარმოქმნის პირობებს. კარბონული სისტემაში მცენარეთაგან გავრცელებულია გიგანტური კალამიტები, მახათასნაირნი, ლიკოპოდიუმები (ლეპიდოდენდრონი, სიგილარია). თესლოვანი და სპორიანი გვიმრები, კორდაიტები, ჩნდება წიწვიანები, ზღვებში ბატონობს ლურჯ-მწვანე წყალმცენარეები. მტკნარ წყლებში — მწვანე წყალმცენარეები. ცხოველთა სამყაროში 3 მთავარი ზოოგეოგრაფიული ოლქი გამოიყოფა: ხმელთაშუაზღვის, ჩრდილოეთ ევროპისა და ციმბირის. მრავალფეროვანია ზღვის ფაუნა-ფორამინიფერები, ბრაქიოპოდები, ზღვის შროშნები და ზღარბები, მარჯნები, ცეფალოპოდები, ორსაგდულიანები, მუცელფეხიანები, კიბოსნაირნი. ვითარდებიან ხრტილიანი და ძვლიანი თევზები. ხმელეთზე ბატონობენ ამფიბიები, სტეგოცეფალები, გიგანტური მწერები (კალიები) და სხვა.

კარბონული სისტემის ქანები ფართოდაა გავრცელებული. ყოფილ სსრკ-ში კლასიკურად ითვლება დონეცისა და მოსკოვის აუზების, ურალის, ტუნგუსკისა და სხვა ჭრილები. საქართველოში კარბონული სისტემის ნალექები ცნობილია სვანეთში (დიზის სერიის ნაწილი) და ხრამის მასივზე (ქვედა- და შუაკარბონული ასაკის ვულკანოგენურ-დანალექი წყება).

სასარგებლო წიაღისეულიდან კარბონული სისტემაში თავმოყრილია მსოფლიოს ქვანახშირისა და მურა ნახშირის მარაგის უდიდესუ ნაწილი, ყოფილ სსრკ-ში ქვანახშირის დიდი საბადოებია დონეცკის, ყარაღანდის, კუზნეცკისა და ტუნგუსკის აუზებში. პოლონეთში — (სილეზია), გერმანიაში (რურის აუზი), ბელგიაში, ინგლისში, საფრანგეთში, აშშ-ში (პენსილვანია) და სხვა. გვხვდება აგრეთვე ნავთობისა და აირის (ვოლგა-ურალის, დნეპრ-დონეცკის), სპილენძის (ჯეზყაზღანი), ტყვიის, თუთიის და სხვა საბადოები.

## ლიტერატურა 
* *ჯანელიძე ა.,* ისტორიული გეოლოგიის მოკლე კურსი, თბ., 1963;
* *ხუციშვილი ო.,* ქსე, ტ. 5, გვ. 396-397, თბ., 1980

კატეგორია:გეოლოგიური პერიოდები
Seconds Out

***Seconds Out*** — ინგლისური პროგრესული როკ-ჯგუფ ჯენესისის მეორე საკონცერტო ალბომი, რომელიც გამოვიდა 1977 წლის 21 ოქტომბერს. ამ ალბომში შეტანილი ჩანაწერები მომზადდა 1976 და 1977 წლებში, ტურნეების *A Trick of the Tail* და *Wind & Wuthering* მსვლელობისას.

### ისტორია 
კონცერტებზე ჯგუფთან ერთად უკრავდა ჩესტერ თომპსონი (დასარტყმელი საკრავები), Weather Report-ის მუსიკოსი. „The Cinema Show“-ში დასარტყმელ საკრავებზე უკრავს ბილ ბრუფორდი, Yes-ის და კინგ კრიმსონის წევრი. ალბომის ანოტაციაში მითითებული, თუ რომელ სიმღერაში რომელი მუსიკოსი უკრავს დასარტყმელ საკრავებზე.

*Seconds Out* ასახავს ჯენესისის იმ პერიოდს, როდესაც უკვე სრულდებოდა ექსპერიმენტები პროგრესულ როკთან. აგრეთვე, აქ შეტანილია პიტერ გებრიელის პერიოდის სიმღერები, რომლებიც მოგვიანებით ჯენესისმა ოდნავ გადაამუშავა.

*Genesis Archive 1967–75*-ის გამოცემამდე (1998), *Seconds Out* იყო ერთადერთი დისკი, სადაც შეიძლებოდა „Supper's Ready“-ს მოსმენა (1998 წლის კრებულში შეტანილია მისი ჩანაწერი გებრიელის მონაწილეობით).

## სიმღერების სია
ყველა სიმღერის ავტორები: ტონი ბენქსი, ფილ კოლინზი, მაიკ რეზერფორდი, პიტერ გებრიელი, გარდა აღნიშნულისა

## პერსონალი 
* ფილ კოლინზი - პერკუსია, დასარტყმელი საკრავები, ვოკალი
* ტონი ბენქსი - კლავიშებიანი საკრავები, ვოკალი, დამატებითი ვოკალი
* მაიკ რეზერფორდი - ბას გიტარა, გიტარა, დამატებითი ვოკალი
* სტივ ჰეკეტი - გიტარა

**დამატებითი მუსიკოსები**
* ბილ ბრუფორდი - დასარტყმელი საკრავები
* ჩესტერ თომპსონი - პერკუსია, დასარტყმელი საკრავები

## შენიშვნები 
„Firth of Fifth“ სრულდება ორიგინალური შესავალის გარეშე, რომელშიც ფორტეპიანო ჟღერს. მსგავსი ჩანაწერი შეტანილია კრებულში *Genesis Archive 1967–75*.

ამ ალბომში შეტანილი „I Know What I Like“ შეიცავს ხანგრძლივ ინსტრუმენტულ იმპროვიზაციას. მასში აგრეთვე გამოყენებულია სიმღერების „Stagnation“, „Visions Of Angels“ და „Blood On The Rooftops“ მოტივები.

## ჩარტები
### ყოველკვირეული ჩარტები 
### წლის საბოლოო ჩარტი
## სერტიფიცირებები 
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:ჯენესისის საკონცერტო ალბომები
კატეგორია:1977 წლის საკონცერტო ალბომები
კატეგორია:Charisma Records-ის საკონცერტო ალბომები
კატეგორია:ალბომები დეივიდ ჰენჩელის პროდიუსერობით
კატეგორია:Atlantic Records-ის საკონცერტო ალბომები
კატეგორია:Virgin Records-ის საკონცერტო ალბომები
SAT (ტესტი)

[thumb|400px||აშშ-ს შტატების რუკა. ნარინჯისფრად აღნიშნულ შტატებში 2006 წელს სკოლადმთავრებულებმა SAT არჩიეს [ACT-ს.]]
**SAT Reasoning Test** — ამერიკის კოლეჯებში მისაღები სტანდარტიზებული ტესტი. SAT-ს ადმინისტრირებას უწევს აშშ-ში არსებული არა მოგებაზე გათვლილი კორპორაცია College Board, და ავითარებს, გამოსცემს და ქულებს ანიჭებს Educational Testing Service (ETS).

ამჟამად SAT Reasoning Test 4 საათს გრძელდება და $43 ღირს ($68 საერთაშორისოდ), დაგვიანების ჯარიმის გარეშე. 1901 წელს, SAT-ის გაშვების შემდეგ, მისი სახელი და ქულათა სისტემა რამდენიმეჯერ შეიცვალა. 2005-ში, ტესტს „SAT Reasoning Test“ დაერქვა, 600-დან 2400-მდე შესაძლებელი ქულით, სამი სექციის 800-800 ქულის კომბინირებით (მათემატიკა, კრიტიკული კითხვა, წერა), ამასთან სექციების ქვე-განყოფილებებისთვის ცალ-ცალკე ქულების მინიჭებით.

კატეგორია:განათლება
Microsoft Windows

**Microsoft Windows** ან უბრალოდ **Windows** () — გრაფიკული გარსის მქონე ოპერაციული სისტემების სერია, რომელთა მწარმოებელია Microsoft.

## მოკლე მიმოხილვა
MS Windows წარმოადგენს ოპერაციული სისტემის სახეობას. მისი ზოგადი კონცეფცია მდგომარეობს მაქსიმალურ უნიფიცირებაში, რაც გამოიხატება იმით, რომ ახალი პროგრამების გარჩევისას საჭირო არ არის ტექნიკისა და მართვის ხერხების ხელახალი ათვისება. Windows-დან ნებისმიერი პროგრამის გაშვებისას მუშაობა წარმოებს მსგავსი წესებით და ყველა პროგრამას აქვს იდენტური გაფომრბა. Windows-ში შესაძლებელია მონაცემების გადატანა პროგრამებს შორის. ეს ოპერაცია სრულდება მეხსიების გაცვლის ბუფერის (Clipboard) საშუალებით, რომელიც საერთოა როგორც თვით Windows-თვის, ასევე მასში გაშვებული ყველა პროგრამისათვის.

Windows-ის ეკრანი შეიცავს რამდენიმე ძირითად ელემენტს. **სამუშაო მაგიდა** (Desktop) — არე რომელსაც უკავია მთელი ეკრანი. მასზე გამოსახულია სტანდარტული და ხშირად გამოსაყენებელი პროგრამების ნიშნები, მაგალითად:
* **ჩემი კომპიუტერი** (My computer) შეიცავს ფანჯარას, რომელშიც მოთავსებულია კომპიუტერის შემცველობა: მართვის პანელი, დისკები, პრინტერები...
* **კალათა** (Ricycle Bin) ანუ ელექტრონული სანაგვე ყუთი, რომელშიც დროებით თავსდება წაშლილი ფაილები, საქარალდეები და სხვა რამ, მათი საბოლოოდ განადგურებამდე.
* **იარლიყები** (Shortcut) კომპიუტერში დაინსტალირებული სხვადასხვა პროგრამებისა.
* **დავალებათა პანელი** (Taskbar) უკავია ეკრანის ქვედა ზოლი. მასზე მდებარეობს მთავარი მენიუს გამოსაძახებელი ღილაკი — დაწყება (Start), პროგრამების სწრაფი გაშვების არე, სადაც გამოისახება სისტემური საათის და კალენდრის მაჩვენებელი და ზოგიერთი ინდიკატორი (პრინტერის, ენის შრიფტების). დავალებათა პანელზე ჩნდება აგრეთვე ყოველი გაშვებული პროგრამის ნიშანი. პროგრამებს შორის გადასვლა ხდება შესაბამის ღილაკზე დაჭერით. პროგრამის დახურვისას მისი ღილაკი ქრება პანელიდან.

Windows-ში სამუშაოდ გამოიყენება ძირითადად როგორც მაუსი, ასევე კლავიატურაც. ყოველი მაუსის მოქმედება შესაძლებელია შესრულდეს ასევე კლავიატურის საშუალებითაც. მაგალითად რომელიმე პროგრამის გამორთვა მაუსის ერთხელ X ღილაკზე დაკლიკებით, ხოლო კლავიატურით კი კლავიშები Alt+F4-ით სრულდება. პროგრამის ჩართვა პროგრამის იარლიყზე მაუსის მარცხენა ღილაკის ორჯერ დაკლიკებით ან კლავიატურაზე Enter-ის დაჭერით ხდება.

## ისტორია
Microsoft-მა პასუხად გრაფიკული გარსებისადმი მზარდ ინტერესზე 1985 წლის 20 ნოემბერს წარადგინა *Windows*, MS-DOS-ის გარსის სახით. Microsoft Windows იქცა დომინირებად ოპერაციულ სისტემად პერსონალური კომპიუტერებისთვის. იგი ფლობს ამ სფეროში ბაზრის წილის 90 %-ს, რითაც წინ უსწრებს პირველად 1984 წელს წარდგენილ Mac OS-ს.

2014 წლის აპრილისთვის პერსონალური კომპიუტერებისთვის, სმარტფონებისთვის, სერვერული კომპიუტერებისთვის და სხვა მოწყობილობებისთვის არსებული ოპერაციული სისტემებია Windows 8.1, Windows Phone 8.1, Windows Server 2012 R2 და Windows Embedded 8.

## Windows-ის ვერსიების გამოცემების ქრონოლოგია 
## რესურსები ინტერნეტში 
* ოფიციალური საიტი

## სქოლიო
Windows
კატეგორია:Windows
კატეგორია:პროგრამირების პლატფორმები
კატეგორია:ოპერაციული სისტემების ოჯახები
ჭრელასებრნი

**ჭრელასებრნი** () — მწერები ხოჭოების ოჯახისა. აქვთ ჭრელი, 3-25 მმ სიგრძის სხეული. ზედა ფრთებზე დასდევთ წითელი, ყვითელი, შავი ლურჯი და თეთრი ზოლები. დიდი რაოდენობით არიან ტროპიკებში. ოჯახში 3300-მდე სახეობაა, ყოფილ სსრკ-ში 60-მდე სახეობაა გავრცელებული. ჩვეულებრივია საკუთრივ ჭრელას (Thanasimus) და სკის ხოჭოს (Trichodes) გვარის სახეობები. ჭრელასებრთა უმრავლესობა მტაცებელია (ჭამენ სხვა მწერებს); მათი მატლები იკვებებიან  ხოჭო-ქერქიჭამიების, ფუტკრების და კრაზანების მატლებით.

## ლიტერატურა 
კატეგორია:ხოჭოები
ციცინათელები

**ციცინათელები** () — მწერების ოჯახი ხოჭოების რიგისა. აქვთ წაგრძელებული მუქი ფერის სხეული. დედლები მატლს ჰგვანან. ღამის მწერები არიან. ციცინათელების ზოგი სახეობის ზრდასრულ დედლებს მუცლის ბოლოზე აქვს მანათობელი ორგანო. მრავალი სახეობის მატლები და კვერცხებიც ანათებენ. ციცინათელების ოჯახში 2000-მდე სახეობაა. ტროპიკულ აფრიკაში ციცინათელების ერთ სახეობას ფანრის მაგივრად იყენებენ. ამისათვის რამდენიმე მანათობელ ციცინათელას მარლის ტომარაში ათავსებენ და ასე ინათებენ გზას. ადგილობრივი გოგონები სილამაზისთვის ციცინათელებს თმაშიც იმაგრებენ.

## ლიტერატურა 
კატეგორია:ხოჭოები
ფუნდურა

**ფუნდურა**, *ფუნაგორია* () — ხოჭოების ჯგუფი მოცურალასებრთა ოჯახისა, მოიცავს რამდენიმე ქვეოჯახს (Apholiinae, Geotrupinae, Scarabaenae და სხვ.). მათი სხეულის სიგრძე 70 მმ აღწევს. ფერად მურა ან შავია, ზოგჯერ ლითონისებრი ბზინვარება დაკრავს.  ხოჭო და მატლი ნაკელით იკვებება, ზოგი კი ლეშით, იშვიათად კი მცენარეებით. ჯგუფში 6000 სახეობაზე მეტია, აქედან ყოფილ სსრკ-ში 450-მდე სახეობა. საქართველოში აღსანიშნავია სიმინდის ფუნაგორია (ლათ. Pentodon idiota), რომელიც აზიანებს შაქრის   ჭარხალს , სიმინდს, მზესუმზირასა და სხვ. ფუნაგორიებს დიდი მნიშვნელობა აქვთ როგორც ასენიზატორებს, ზოგი კი პარაზიტული ჭიების შორისული  მასპინძელია.

## ლიტერატურა 
კატეგორია:მოცურალასებრნი
ფაროსნები

**ფაროსნები** () — iaahh es zalian sexsia

ხოჭოების  ქვეოჯახი, ფოთლიჭამიასებრთა ოჯახისა. აქვთ გაბრტყელებული სხეული, რომლის სიგრძე 4-20 მმ აღწევს. ზედა ფრთებისა და წინა ზურგის ნაპირები გამოწეულია და ქმნის ფარის მსგავს წარმონაქმნს. ქვეოჯახში 1000-მდე სახეობაა. გავრცელებულია: ტროპიკულ და სუბტროპიკულ ტყეებში. ყოფილ სსრკ-ში გავრცელებული იყო 60-მდე სახეობა. ზოგი, მაგალითად, ჭარხლის ფაროსანი () სასოფლო-სამლტურების მავნებელია.

## ლიტერატურა 
კატეგორია:ხოჭოები
კარეტა (მრავალმნიშვნელოვანი)

**კარეტა** შეიძლება აღნიშნავდეს:

* კარეტა — მწვერვალი საქართველოში, სამეგრელო-ზემო სვანეთის მხარეში, მესტიის მუნიციპალიტეტში;
* კარეტა — მთა საქართველოში, რაჭა-ლეჩხუმისა და ქვემო სვანეთის მხარეში, ამბროლაურის მუნიციპალიტეტში.
კარეტა (მწვერვალი)

**კარეტა** — კლდოვანი მწვერვალი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს კავკასიონის მთავარი წყალგამყოფი ქედის სამხრეთ ტოტზე, მდინარე ენგურისა და ხალდეჭალის (ენგურის მარჯვენა შენაკადი) წყალგამყოფზე. სიმაღლე ზღვის დონიდან 3524 მეტრი. კარეტა აგებულია პალეოზოური გრანიტოიდებითა და კრისტალური ფიქლებით. მთის ჩრდილოეთი ფერდობი თოვლიანია.

## ლიტერატურა 
კატეგორია:სამეგრელო-ზემო სვანეთის მხარის მთები